




                                                                        ANEXA






la Hotărârea Consiliului Judeţean Bistriţa-Năsăud






                           nr. 8 din 29.02.2012
CAPITOLUL I

         TAXE PENTRU ELIBERAREA CERTIFICATELOR, AVIZELOR ŞI A       

         AUTORIZAŢIILOR 

Reguli generale. Art. 1. Orice persoană care trebuie să obţină un certificat, aviz sau altă autorizaţie prevăzută în prezentul capitol trebuie să plătească taxa menţionată în acest capitol la compartimentul de specialitate al autorităţii administraţiei publice locale înainte de a i se elibera certificatul, avizul sau autorizaţia necesară.
(1). Taxa pentru eliberarea certificatului de urbanism, în mediul urban, este prezentată în tabelul următor:
	Suprafaţa pentru care se obţine certificatul de urbanism
	Taxa ( lei-RON )

	a) până la 150 m² inclusiv
	5

	b) între 151m² şi 250 m² inclusiv
	6

	c) între 251 m² şi 500 m² inclusiv
	8

	d) între 500 m² şi 750 m² inclusiv
	10

	e) între 751 m² şi 1000 m² inclusiv
	12

	f) peste 1000 m²
	12 +0,01 lei/m2 pentru fiecare m² care depăşesc 1000 m²


(2) Taxa pentru eliberarea certificatului de urbanism pentru o zonă rurală este egală cu 50 % din taxa stabilită conform alin. (1).
(3) Taxa pentru eliberarea unei autorizaţii de construire pentru o clădire care  urmează a fi  folosită ca  locuinţă sau anexă la locuinţă este egală cu 0,5 % din valoarea autorizată a lucrărilor de construcţii.


(4) Taxa pentru eliberarea autorizaţiei de foraje sau excavări necesară studiilor geotehnice, ridicărilor topografice, exploatărilor de carieră, balastierelor, sondelor de gaze şi petrol, precum şi altor exploatări se calculează înmulţind numărul de metri pătraţi de teren afectat de foraj sau de excavaţie cu o valoare de 7 lei.
(5) Taxa pentru eliberarea autorizaţiei necesare pentru lucrările de organizare de şantier în vederea realizării unei construcţii, care nu sunt incluse în altă autorizaţie de construire, este egală cu 3 % din valoarea  autorizată a lucrărilor de organizare de şantier.
(6) Taxa pentru eliberarea autorizaţiei de amenajare de tabere de corturi, căsuţe sau rulote ori campinguri este egală cu 2 % din valoarea autorizată a lucrărilor de construcţie.
(7) Taxa pentru eliberarea  autorizaţiei de construire pentru chioşcuri, tonete, cabine, spaţii de expunere, situate pe căile şi în spaţiile publice, precum şi pentru amplasarea corpurilor şi a panourilor de afişaj, a firmelor şi  reclamelor este de 7 lei pentru fiecare metru pătrat de suprafaţă ocupată de construcţie.
(8)  Taxa pentru eliberarea unei autorizaţii privind lucrările de racord şi branşamente la reţele publice de apă, canalizare, gaze, termice, energie electrică, telefonie şi televiziune prin cablu este de 11 lei pentru fiecare record.

(9) Taxa pentru eliberarea autorizaţiei de construire pentru orice altă construcţie decât cele prevăzute în alt alineat al prezentului articol este egală cu 1 % din valoarea autorizată a lucrărilor de construcţie, inclusiv instalaţiile aferente.
(10) Taxa pentru eliberarea autorizaţiei de desfiinţare, totală sau parţială, a unei construcţii este egală cu 0,1 % din valoarea impozabilă a construcţiei, stabilită pentru determinarea impozitului pe clădiri. În cazul desfiinţării parţiale a unei construcţii, taxa pentru eliberarea autorizaţiei se modifică astfel încât să reflecte porţiunea din construcţie care urmează a fi demolată.
(11) Taxa pentru prelungirea unui certificat de urbanism sau a unei autorizaţii de construire este egală cu 30 % din cuantumul taxei pentru eliberarea certificatului sau autorizaţiei iniţiale.
(12) Taxa pentru avizarea certificatului de urbanism de către comisia de urbanism şi amenajarea teritoriului, de către primari sau de structurile de specialitate din cadrul consiliului judeţean se stabileşte, în sumă de 13 lei.
         (13) Pentru taxele prevăzute în prezentul articol, stabilite pe baza valorii autorizate a lucrărilor de construcţie, se aplică următoarele reguli:

a. taxa datorată se stabileşte pe baza valorii lucrărilor de construcţie declarate de persoana care solicită avizul şi se plăteşte înainte de emiterea avizului;
b. în termen de 15 zile de la data finalizării lucrărilor de construcţie, dar nu mai târziu de 15 zile de la data la care expiră autorizaţia respectivă, persoana care a obţinut autorizaţia trebuie să depună o declaraţie privind valoarea lucrărilor de construcţie la compartimentul de specialitate al autorităţii administraţiei publice locale;

c. până la cea de-a 15-a zi inclusiv, de la data la care se depune situaţia financiară finală privind valoarea lucrărilor de construcţii, compartimentul de specialitate al autorităţii administraţiei publice locale are obligaţia de a stabili taxa datorată pe baza valorii reale a lucrărilor de construcţie.
d. până în cea de-a 15-a zi inclusiv, de la data la care compartimentului de specialitate al autorităţii administraţiei publice locale a emis valoarea stabilită pentru taxă, trebuie plătită orice sumă suplimentară datorată de către persoana care a primit autorizaţia sau orice sumă care trebuie rambursată de autoritatea administraţiei publice locale.
(14) În cazul unei autorizaţii de construire emise pentru o persoană fizică, valoarea reală a lucrărilor de construcţie nu poate fi mai mică decât valoarea impozabilă a clădirii stabilită conform Codului fiscal aprobat prin Legea nr. 571/2003, art. 251, cu completările şi modificările ulterioare şi a Hotărârii de Guvern nr.956/2009 privind nivelurilor pentru valorile impozabile, impozitele şi taxele locale şi alte taxe asimilate acestora, precum şi amenzile aplicabile din anul fiscal 2010.
(15) Taxa pentru eliberarea de copii heliografice de pe planuri cadastrale sau de pe alte asemenea planuri, deţinute de consiile locale, se stabileşte la 28 lei / m² sau fracţiune de m².

CAPITOLUL II

TAXE PENTRU FOLOSIREA MIJLOACELOR DE RECLAMĂ ŞI 

PUBLICITATE


Contribuabilii care beneficiază de servicii de reclamă şi publicitate sub diverse forme, pe domeniul public şi privat al judeţului, care nu se încadrează la punctele a) şi b) au obligaţia de a încheia contracte în acest sens şi datorează bugetului Consiliului Judeţean o taxă de reclamă şi publicitate de 3% din valoarea contractului, exclusiv taxa pe valoarea adăugată aferentă.

(a) În cazul unui afişaj situate în locul în care persoana derulează o activitate economică datorează o taxă de 28 lei/m²/an sau fracţiune/mp/an.

(b) În cazul oricărui alt panou, afişaj sau structură de afişaj pentru reclamă şi publicitate, beneficiarul datorează o taxă de 20 lei/m²/an sau fracţiune/mp/an.


Notă: Taxele prevăzute la acest capitol se vor încasa în conformitate cu prevederile Capitolului VI din Codul fiscal aprobat prin Legea nr. 571 / 2003, art. 271, cu completările şi modificările ulterioare.
CAPITOLUL III


ALTE TAXE LOCALE
         Taxe pentru servicii prestate de către Complexul Muzeal Bistriţa-Năsăud şi casele memoriale.
         a)  Taxă de intrare la muzeele şi casele memoriale din judeţ:


      -  1 leu/bilet pentru copii, elevi, studenţi , militari în termen şi pensionari;



      -  4 lei/bilet pentru adulţi.

          b)  Taxă pentru fotografiere incintă şi expoziţii muzeu în valoare de 50 lei.

          c)  Taxă pentru filmare incintă şi expoziţie muzeu în valoare de 100 lei.
CAPITOLUL IV

Valorile impozabile pe metru pătrat de suprafaţă construită desfăşurată la clădiri şi alte construcţii aparţinând persoanelor fizice pentru anul fiscal 2012 sunt prevăzute în Hotărârea de Guvern nr. 956 din 24 septembrie 2009 privind nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile  aplicabile din anul fiscal 2010.
CAPITOLUL V
Nivelurile impozitelor şi taxelor locale pentru anul 2012 s-au stabilit avându-se în 
vedere nivelurile din Hotărârea Guvernului nr. 956  din 24 septembrie 2009 adoptată în condiţiile art.III din Legea nr. 343/2006 şi art. 2901 aliniat (1) şi (2) din Hotărârea Guvernului nr.1861/2006 privind modificarea şi completarea Normelor metodologice de aplicare a Legii nr.571/2003 privind Codul fiscal , aprobate prin Hotărârea Guvernului nr. 44/2004.

